Andrej BOLČINA

# Alojz Bratuž – resnični krščanski mučenec

Slišim in berem, da je v letu 2025. mučenec Alojz GROZDE postal zvezda oratorijev v slovenskih cerkvah. Temu ne oporekam. Le to bi pričakoval, da bodo pristojni v RKC merili z enakimi vatli vse »alojze« na Slovenskem.

Lojze BRATUŽ je bil pevovodja, skladatelj in dirigent. Vodil je tudi slovenski pevski zbor v cerkvi v Gorici. Bil je globoko predan slovenstvu in veren katolik z vsemi svetimi zakramenti. Katoliško vero je tudi prakticiral. Zato je na koru v cerkvi v Gorici dirigiral pevskemu zboru, ki je pri bogoslužju pel slovenske nabožne pesmi. Dne 16. 2, 1937 – pred 88. leti, je Alojzu BRATUŽ za vedno omahnila dirigentska roka. V mukah in agoniji je končal svoje 35 letno življenje v goriški bolnišnici. In kaj je naš Lojze zagrešil, da je moral prestati tako bolečo smrt. NIČ. Le prepeval je rad, prepeval slovenske pesmi in vodil tudi druge, ki so gojili ljubezen do slovenskega petja. Tudi v cerkvah. Slovenskih cerkvah! To pa je hudo motilo italijanske oblasti. Poslali so nekaj orožnikov, okrepljenih s fašistično zagretimi posamezniki, ki so aretirali Lojzeta. Aretirali so ga samo zato, ker je bil Slovenec in je v cerkvenem pevskem zboru prepeval slovenske nabožne pesmi. Na koru. Med pevskimi vajami. Po aretaciji je sledilo zasliševanje, ki se je končalo s prisilnim pitjem strojnega olja. Zastrupili so ga. Načrtno, namerno, brez kaplje usmiljenja. To gnusno dejanje so storile uradne osebe italijanske države z vednostjo predstojnikov orožništva in fašistične milice. Dejanje je bilo storjeno zaradi globokega sovraštva do slovenstva, tudi do slovenske božje besede. Ni jim bilo dovolj, da so nam vzeli jezik. Hoteli so tudi, da razmišljamo po Laško, pozabimo na naše božje svetinje, običaje in sprejmemo »njihovega«

(beri italijanskega) boga. To so hoteli dokazati na primeru BRATUŽ, sredi Gorice, takrat najbolj slovenskega mesta.

Lojze BRATUŽ je bil sprejet v bolnišnico v domačem kraju, v Gorici. Prepozno, da bi mu zdravniki lahko rešili življenje. Dva meseca je ležal in čakal na konec. Pomoči ni bilo, bile pa so muke in bolečine, ki presegajo človeško domišljijo. Jetra in ledvica so mu razpadala, drugi življenjsko pomembni organi so počasi odpovedovali pokorščino. Pri polni zavest i in živem telesu. Naš Lojze je po dveh mesecih umrl za posledicami zastrupitve s strojnim oljem. Sam in osamljen, kajti obiske so oblasti prepovedale. Trpečemu so občasno lajšali bolečino le pevci, ki so prihajali pod okno bolnikove sobe in zapeli nekaj slovenskih pesmi. Fantje in dekleta okoliških vasi so se po skrivnih poteh zbrali pod oknom, zapeli nekaj slovenskih pesmi in se nato razbežali, največkrat s kolesi, v mraku, po vinogradniških kolovozih. Bolniku v oporo in trenutek olajšanja. Tudi udeležba na pogrebu je bila prepovedana.

Spoštovani. Če je kje v katoliškem pravnem sistemu kakšno določilo, ki opredeljuje pogoje za podelitev naslova »mučenec – blaženi«, potem bi moral biti naš Lojze BRATUŽ že davno razglašen za mučenca. Cerkev pa nič. V Gorici redno ob obletnicah slavijo spomin na Lojzeta. V Sloveniji, med verskimi dostojanstveni, pa še nisem slišal, da bi se kdo spomnil tega imena? Kako tudi, ko pa je tedaj na Primorskem veljal CONCORDAT med Kraljevino Italijo in Vatikanom, ki sta ga sklenila Mussolini in takratni papež. S tem aktom je država Italija prenesla na župnije (cerkev) vse matične zadev (državljanska stanja). Tako so bili duhovniki prisiljeni k raznarodovanju lastnega naroda. V matične knjige so morali pisali le italijansko obliko imena in priimka. Duhovniki, ki so se temu etnocidu upirali so bili z dekretom škofa premeščeni globoko v Italijo.

Saj so tudi Slovencem naklonjena škofa iz Gorice in Trsta odstranili. Ne sprenevedajmo se. Tega ni storil fašizem. Odstranil ju je takratni papež, ki je konkordat podpisal. In po tem sporazumu je »dovoljenje o bogoslužju v slovenščini« veljalo le za cerkve v oddaljenih, resnično samo slovenskih vaseh takratne Primorske. Pa še tam so karabinjerji, vojaki ali kar fašistične squadre (trojke) pogosto motile cerkvene obrede.

Trst in Gorica pa sta bila »italianissima«. Lojze BRATUŠ, ta »orglar«, maledeto sciavo si je dovolil neodpustljivo predrznost »nella cita italianissima« (v italijanskem mestu) uprizoriti zborovsko petje v slovenščini, v »lingua di merda« (v jeziku za v školjko)

Presodite, dragi bralci: GROZDE - BRATUŠ. Oba Slovenca. Oba katolika. Oba verna. Oba nasilne smrti. Oba brez zdravniške oskrbe. Grozde ustreljen v glavo, Bratuž zastrupljen s strojnim oljem. Grozde na mestu mrtev, Bratuž je v mukah umiral dva meseca. Le to ju razlikuje. Grozde je postavil vero pred narod in domovino. Bratuž je postavil narod in domovino pred vero. Obema je bila odvzeta pravica do dostojnega pokopa.

september 2025